1. На тањиру је било неколико колача. Када је Марко појео 3 колача, на тањиру их је остало 6. Колико је на почетку било колача на тањиру?

\_\_\_ – 3 = 6

2. У левом џепу имам 7 кликера. Колико кликера имам у десном џепу ако знаш да у оба џепа имам укупно 9 кликера?

3. Каћа је имала 4 шналице. Мама јој је купила још 5 комада, а онда је Каћа сестри поклонила 2 шналице. Колико шналица Каћа сада има?

4. Прошле године Софија је у ово време имала 4 године. Колико година Софија има сада?

5. Тачно пре две године Милан је напунио 6 година. Колико ће година напунити за тачно годину дана од сада?

Пре две године: М= \_\_\_\_

Сада: М=\_\_\_\_\_\_\_\_

За годину дана од сада: М = \_\_\_\_

6. Од укупно 8 задатака колико је Тина решила, 2 задатка је урадила погрешно. Колико задатака је Тина тачно урадила?

7. Драган је нацртао 2 бубамаре, Сима за 2 више од њега, а Јована једну мање од Симе. Колико бубамара су њих троје укупно нацртали?

8. Лазар је у једном џепу имао 5 долара а у другом 3. Дао је Пеђи 3 долара , а Маји 4. Колико му је долара остало?

9.На паркингу су била два путничка аутомобила и један бицикл. Колико је ту укупно точкова? ( Хехехе , не рачунам резервне. 🙂 Ово није трик задатак. )

10. Колико ногу укупно имају два пилета, једно теле и једна змија?

11. У учионици су била 2 дечака и 4 девојчице више. На одмору је изашло троје деце. Колико деце сада има у учионици?

12. Милена је првог дана прочитала једну причу, другог дана за три више. Још колико јој је остало да прочита ако укупно треба да прочита 6 прича?

13. Данијела има три сестре и једног брата. Колико укупно деце има Данијелина мама?